
Apenniinien vuoriston hallitsevan osan, Abruzzien, 
villinromanttisessa vuorimaailmassa on Italian kor- 
kein vuori Gran Sasso. Se kohoaa lähes 3 000 met- 
rin korkeuteen kohti Italian taivaan ikuista sineä. Sen 
ympärille on Italian historian vaiheissa kutoutunut 
suorastaan tarusto ja sen juurella on käyty tai sen 
ohitse on kohisten vyörynyt monta taistelua Italian 
olemassaolosta ja merkityksestä. Alkuperäisenä, suu- 
rena ja — tahtoisipa melkein sanoa — karkeana se 
kohoaa maisemasta polveutuen sen vuosituhansia sit- 
ten synnyttäneen tuliperäisen maan tavattomasta Vvoi- 
manponnistuksesta. 

Abruzzien ja Gran Sasson nimeen kietoutuu maantie- 
rosvojen ja ryövärien romantiikkaa. Niiden onkaloissa 
ja melkein luokse pääsemättömillä kalliotasanteilla oli- 
vat heidän mieluisat metsästysalueensa, ja moni enti- 
sinä aikoina Italiassa matkustellut osaa laulaa tästä 
romantiikasta laulujakin. Mutta Abruzzien varsinai- 
set asukkaat ovat yksinkertaisia ja koruttomia pai- 
menia, voimakkaita ja karaistuneita, sitkeitä ja vaati- 
mattomia, jotka kestävät kotiseutunsa ilmaston tuot- 
tamat vaikeudet. 

Nykyajan Italia on saattanut nämä epäystävällisen 
karut seudut muun maailman yhteyteen. On raken- 

nettu uudenaikaisia maanteitä, perustettu talvella 
avoinna olevia parantoloita, ja Abruzzeista on näin 
tehty Rooman asukkaille mieluinen oleskelupaikka. 
Gran Sasson huipun juurella sijaitsee tunnettu vuo- 
ristohotelli tuon mahtavan vuoren suojassa. Teräs- 
lankaköyden varassa oleva, jyrkästi ylöspäin vievässä 
kourussa kulkeva vuoristorata, rohkeasti suunniteltu 
ja rakennettu, vie 1 200 metrin korkeuteen laaksossa 
olevalta asemalta laskien. Se on rakennettu Mussolinin 
toimesta, joka on siten tuonut erään maailman kau- 
neimmista vuoristoseuduista i isompien matkailijajouk- 
kojen ulottuville. 


Missä on Duce? 

Heinäkuun viimeisinä päivinä on Italiassa sattu- 
nut suuria poliittisia tapahtumia. Mussolinin, fascis- 
tisen Italian luojan ja kansakunnan uudistajan, on 
kuningas pettänyt ja hänet on erotettu virastaan, 
viety häpeällisellä tavalla vankeuteen ja pidetty jossa- 
kin paikassa piilossa. Vertaansa vailla oleva tapaus 
miestä kohtaan, joka on kahdenkymmenen vuoden 
aikana ollut uskollinen kruunulle sekä lisännyt Italian 
valtaa ja sen maailmassa nauttimaa kunniaa. Badog- 
lion uusi hallitus tietää, miksi se pitää Ducea piilossa 
hänen ystäviltään, sillä hän on panttina häpeällisissä 
neuvotteluissa, jotka jo nyt aloitetaan vihollisen kans- 
sa, vaikka Italian uusi vallanpitäjä Italian kansalle 
antamassaan julistuksessa vannookin pysyvänsä sa- 
nassaan uskollisena tuhatvuotisille perinteille. Musso- 

lini on se haluttu riista, jota liittoutuneet tarvitsevat 
näyttelyään varten ja jonka avulla Badoglio luulee 
saavuttavansa entisten vihollistensa suosion. 
Vieraiden tietotoimistojen uutisissa ruvetaan arvai- 
lemaan Mussolinin olinpaikkaa. Yhä uusia paikkoja 
ilmoitetaan, yhä uusia kuvitelmia esitetään, mutta 
varmaa on vain kaikista ilmoituksista kuvastuva viha 
ja toivo päästä näin helpolla tavalla käsiksi Italian 


johtajaan. 


Saksa ei päästä liittolaistaan kukistumaan. 

Sillä aikaa, kun vihollinen jo riemuissaan pohtii 
jättiläismäisen näyttelyn toimeenpanoa, jossa Ducen 
olisi pakko esiintyä, ryhtyy joukko päättäväisiä miehiä 
ottamaan selvää Ducen olinpaikasta. Suorittaen vai- 
valloista, milloinkaan uupumatonta työtä on pieni 
ryhmä Saksan turvallisuuspalvelun miehiä etsimässä 
jälkiä siitä, missä Ducea pidetään piilossa. He kuulu- 
vat Saksan nuoreen iskuvoimaiseen poliittiseen tie- 
dustelupalveluun, joka lyhyenä olemassaolonsa aikana 
on tuottanut Englannin Intelligence Servicelle niin 
monta tappiota. Heidän johtajanaan on Hauptsturm- 
fährer (SS-pataljoonankomentaja) Skorzeny. 

Hän on kotoisin Wienistä, mutta kun hän varttuu 
ja kehittyy poliittiseksi taistelijaksi, ei Wien ole enää 
valssin ja suruttoman elämänilon, vaan poliittisen jän- 
nityksen kaupunki. Yhdi: tynyt Suur-Saksa, johon 
kuuluvat kaikki saksan kieltä puhuvat ja saksalaisit- 
tain ajattelevat, täyttää kaipuuna tämänkin Wienin 

teknillisessä korkeakoulussa opintonsa diplomi-insi- 
nöörinä päättävän nuoren ylioppilaan mielen. Osa- 
kuntatoveriensa markomannien parissa on tämä aina 
iloinen ja ystävällinen, leveäharteinen, nyt puolivälissä 
kolmeakymmentä oleva diplomi-insinööri suosittu. 
Poliittisena — taistelijana kamppailussa Suur-Saksan 
valtakunnan puolesta hän on mukana vaikuttamassa 
ylioppilaiden yhdistyksissä ja järjestöissä, ylioppilaiden 
vapaajoukoissa ja steieriläisissä kodinturvajoukoissa. 
Intohimoisena ja kokeneena vuoristokiipeilijänä sekä 
etevänä hiihtäjänä hän on ollut Alpeilla mukana mo- 
nissa rohkeissa yrityksissä kehittämässä ruumiinsa 

notkeutta ja sitkeyttä, jopa uhkarohkeuttaankin, jotka 
* kaikki aivan kuin ennakolta määräävät hänet sellai- 
seen tehtävään kuin Ducen vapauttamiseen Italian 
korkeimman vuoren huipulta. 

Sodan puhjetessa Skorzeny aluksi palveli reservi- 
upseerina ilmavoimissa ja siirtyi sitten vapaaehtoisena 
Waffen SS:n riveihin. Sen jälkeen hän on Obersturm- 
föährerinä ottanut osaa sotaretkiin lännessä, Balkanilla 
ja Neuvostoliittoa vastaan. Sieltä hän muutti SS:n 
turvallisuuspalveluun, joka tarvitsee tällaisia ruumiil- 
lisesti reippaita ja päättäväisiä miehiä suorittamaan 
tehtäviään. ; 


Ducen jäljillä. 

Mukanaan pieni osasto näitä turvallisuuspalvelun 
miehiä Skorzeny lähtee Roomaan ja hankkii vaivalloi- 
sella naamioidulla työllä pohjan myöhempää, silloin 

Ducen vapauttaja. — Otto Skorzeny, jonka johtamana Ducen va- 
"pauttaminen tapahtui ja jolle Hitler tämän urotyön johdosta myönsi 
Rautaristin ritariristin. 


vielä tuntematonta tehtäväänsä varten. Työ on ras- 
kasta ja usein uhkaavat jäljet kokonaan hävitä. Saa- 
daan tietoon huhuja, jotka tekevät tiedustelujoukkojen 
työn tarpeelliseksi. Käytettävissä olevat saksalaiset 
tiedustelupalveluvirastot ottavat osaa etsintään. Mut- 
ta on paljon italialaisiakin miehiä ja virastoja, jotka 
uskollisuudesta Mussolinia kohtaan tukevat tätä työtä 
ja joita voidaan käyttää etsiskelyissä. Mutta tehtävä 
* ei tahdo sittenkään onnistua. Päivien vieriessä jäljet 
häviävät yhä uudestaan, koska hermostunut vartio- 
miehistö siirtää yllättäen vankinsa 14 kertaa toiseen 
paikkaan. Tällöin sattuu tilanteita, jotka antavat 
kaunopuheisen todistuksen toimessa olleiden SS-mies- 
ten liikkuvaisuudesta. Eräs valepukuinen, italiankieltä 
puhuva turvallisuuspalvelun Untersturmföährer esimer- 
kiksi löytää italialaisten matruusien mukana etsiessään 
Ducen jäljet 24 tuntia ennen Badoglion hallituksen 
antautumista. Tämän pitäisi hänen tiedustelujensa 
mukaan olla eräässä huvilassa pienellä St. Maddalenan 
saarella. Mutta Italian antautuminen tekee Ducen pikai- 
sen vapauttamisen välttämättömäksi, ettei hän joutuisi 
vihollisten käsiin. Kun Hauptsturmföhrer Skorzeny 
lähtee pikaveneellä saarelle valmistelemaan vapautta- 
mista, hän löytääkin paikan tyhjänä. Aamuhämärissä 
on Duce raahattu vesitasolla uuteen turvapaikkaan. 


Tiedustelulentokoneessa vuoristohotellin yläpuolella. 
Tapahtumat syöksyvät päällekkäin. Badoglion hal- 


lituksen ehdoton antautuminen ja petos liittolaista 

Saksaa vastaan, joka on uhrannut liittokumppaninsa 
puolesta paljon verta ja miehiä, vaativat mitä nopeinta 
asioihin puuttumista. Syyskuun 11. päivänä ilmoittaa 
uutistoimisto »Exchange» armeijan päämajasta Poh- 
jois-Afrikasta, että luotettavasta lähteestä kerrotaan 
Mussolinin olevan vankina Badoglion hallituksen kä- 
sissä. Kaikki teknilliset edellytykset ovat valmiina 
Mussolinin luovuttamiseksi sopivassa tilaisuudessa liit- 
toutuneille. Liittoutuneiden taholta on jo aikaisemmin 
ilmoitettu, että Mussolini toimitetaan yhtyneiden kan- ä 
sakuntien asettaman tuomioistuimen eteen, ja mahdol- 
lisena pidetään, että häntä vastaan valmistellaan 
oikeudenkäyntiä Italian maaperällä. 

On ennätettävä tällaisten suunnitelmien edelle. Hei- 
kot merkit viittaavat Gran Sasson huipulla olevaan 
vuoristohotelliin. Tiedustelujoukkoja lähetetään jäl- 
leen liikkeelle ja tällöin käytetään miehiä, jotka eivät 
saa tietää mitään todellisesta tehtävästään. He palaa- 
vat takaisin ilmoittaen, että Ducen otaksuttavaan 
säilytyspaikkaan vievän vuoristoradan asema on saar- 
rettu ja voimakkaan karahinieriosaston vartioima. 
. Tiedustelu on vaikeata. Vuoristorata on suljettu ja 
toista tietä ylös pääseminen vaatii monituntisen, vaival- 
loisen kiipeämisen pitkin kapeita polkuja. Kun näille 
vuoripoluille voidaan korkealla olevasta hotellista näh- 
dä melkein joka taholle, on tiedustelu tätä tietä käyt- 
täen mahdotonta. Vain lentokonetta käyttäen on 
mahdollista todeta, mitä tietä voidaan suorittaa Mus- 
solinin vapauttaminen, sillä tähänastisten tiedustelu- 

jen mukaan saatetaan olettaa hänen oleskelevan var- 
masti juuri täällä. Otetuista valokuvista selviää, että 
laskeutuminen hotellin läheiseen maastoon on hengen- 
vaarallista. 

Kuinka vaikea koko tämä yritys on ollut ja miten 
äärimmäisiä ponnistuksia se on vaatinut kaikilta siinä 
mukana olleilta, sitä todistaa muuan elämys, joka on 
yrityksen johtajalla Skorzenyllä, kun on kysymyksessä 
vielä muutamien tarmokasotteisten, armeijan ja ilma- 
aseen erikoiskomennuskuntiin kuuluvien miesten nou- 
taminen Korsikasta. Tällä lennolla Korsikkaan lak- 
kaavat koneen molemmat moottorit toimimasta sa- 
botaashin johdosta. Lentokone syöksyy mereen. 
Aivan kuin ihmeen avulla miehistö pääsee vapautu- 
maan vajoavasta koneesta, muuan italialainen alus 
pelästaä ja vie heidät Sardiniaan. Sieltä vie uusi 
lentokone monen Korsikkaan. Siellä hän va- 
litsee miehensä ja palaa heidän kerallaan onnellisesti 
takaisin manterelle. 


Salaperäinen erikoiskomennuskunta. 

Eräässä pienessä, Abruzzien alueella sijaitsevassa 
kylässä majailee samaan osastoon kuuluva laskuvarjo- 
jääkäripataljoona. Siihen liittyy eräänä päivänä 
muuan erikoiskomennuskunta, joka alistetaan taktil- 
lisesti siihen kuuluvaksi, mutta joka enimmäkseen * 
kulkee omia teitään ja ilmeisesti siis vain majoitetaan 
pataljoonan käytettävissä oleviin asuntoihin. Kukaan 
ei kiinnitä siihen sen enempää huomiota. Syyskuun 

12. päivän aamuna pidetään toimintaneuvottelu. Siinä 
ovat mukana pataljoonan upseerit ja joukkueenjoh- 
tajat, ja vasta tällöin he toteavat, että tämän erikois- 
komennuskunnan miehet ovat juuri niitä samoja, jotka 
ovat seuranneet Ducen jälkiä ja todenneet, missä hän 
tällä hetkellä oleskelee. Pataljoonalle annetaan tässä 
neuvottelussa määräys ottaa osaa Ducen vapauttamis- 
yritykseen, ja itsestään selvää on, että SS:n ja tur- 
vallisuuspalvelun miesten on laskuvarjojääkärien 
oudosta toimintatavasta huolimatta tehtävä heidän 
mukanaan matka ilmojen halki. Pidetään viimeinen 
toimintaneuvottelu. Laskuvarjo- ja maahanlasku- 
joukkojen komentava kenraali, ritariristin omistaja, 
ilmavoimienkenraali Student, tunnettu tämän Saksan 
puolustusvoimain uusimman osaston monista rohkeista 
teoista, johtaa sitä henkilökohtaisesti. Hänen aloitet- 
taan saadaan suureksi osaksi kiittää tehtävän onnistu- 
misesta. Hänen edessään seisovat tulevan yrityksen 
vastuunalaiset johtajat, laskuvarjojääkärit, lentäjät ja 
SS-miehet. i 
Ensimmäistä kertaa he kuulevat, mistä lähitunteina 
on kysymys, minkälainen ratkaiseva merkitys on oleva 
tällä yrityksellä. Moni sotilas tuntee, että nyt saadaan 
olla mukana historiallisesti tärkeässä tapahtumassa, 
että on esiinnyttävä vastuunalaisella tavalla suurena 
historiallisena hetkenä. Tässä toimintaneuvottelussa 
paljastuu kaikille, joiden on otettava osaa yritykseen, 
monesti pohdittu salaisuus siitä, mitä Mussolinille 
onkaan saattanut tapahtua. He saavat nyt kaikki 

tietää, että tätä pidetään vankina hotellissa, joka on 
2 100 metriä korkean vuoren huipulla. 

Tilanne osoittaa selvästi, että vain salamannopea 
toiminta voi turvata Mussolinin vapauttamisen ja 
hengen. Onhan sitä paitsi olemassa vaara, että vas- 
tustajan saadessa aikaa Duce häikäilemättä raahataan 


syvemmälle kolkkoon vuoristoon. Tehtävä voidaan 


näin ollen suorittaa, jos se yleensä ollenkaan käy päin- 
sä, vain ilmasta käsin, siis laskuvarjojääkärien avulla. 

Tiedustelu on sitä paitsi osoittanut, että maasto ho- 
tellin ympärillä on jyrkkien rotkojen halkoma ja täyn- 
nä kallionlohkareita. Erinomaisen vaikea tehtävä las- 
kuvarjojääkäreille, jotka lentokoneilla tuodaan toi- 
mintapaikalleen. : Mutta sen täytyy onnistua, Duce 
on saatava vapaaksi, koska valtakunnanjohtajan käs- 
ky toivoo sitä ja koska jokainen saksalainen sotilas 
käsittää sen häväistyksen, joka on tullut tämän Italian 
vapauden ja itsenäisyyden puolesta taistelleen soturin 


osaksi. 


Vankina Gran Sasson vuoristohotellissa. 

Mussolini on jo useita päiviä ollut Badoglion halli- 
tuksen vankina eräässä Gran Sasson huipulla sijait- 
sevan vuoristohotellin huoneessa. Ulkomaailmasta 
eristettynä, yhä uudestaan paikasta toiseen raahattuna 
Mussolini tuntee kaksinkertaisena hänelle tuotetun 
häpeän. Vaikeina hetkinä hän on yhdessä kansansa 
kanssa kamppaillut isänmaan kohtalosta sekä viettänyt 
sen kanssa kansakunnan voiton päiviä. Mutta nyt 

hän on sellaisen järjestelmän vankina, joka ei edes 
häpeä liioitellen maalailla hänen yksityiselämäänsä ja 
joka — niin kuin eräs puolueeton lehti, »Courier de 
Genövey, ilmaisee ajatuksensa: »Alentuu tonkimaan 
liassa, erittäinkin, missä sitä on muuallakin olemassa.» 
Sellaista miestä kuin Mussolinia, joka on uhrannut 
elämänsä kansansa suuruuden puolesta, täytyy painaa 
mitä raskaimmin se, että kuningas, jota hän on pal- 
vellut kaksi vuosikymmentä ja jolle hän on antanut 
imperiumin sekä sellaisen aseman, jota kuninkaalla 
ei ole ollut milloinkaan ennen, antoi hänen kukistua 
muutaman minuutin kestäneessä keskustelussa. Rau- 
han ja sodankin aikana on sattunut sellaista, että joku 
ministeri on saanut eron, että joku kenraali on syrjäy- 
tetty. Mutta ainoa historian tuntema tositapahtuma 
on, että sellainen mies kuin Mussolini, joka on 21 vuo- 
den aikana ehdottoman uskollisesti palvellut kuningas- 
huonettaan, vangitaan kuninkaan yksityisasunnon kyn- 
nyksellä, hänet pakotetaan astumaan Punaisen Ristin 
sairaankuljetusvaunuun sillä tekosyyllä, että tahdotaan 
pelastaa hänet salaliiton kynsistä, ja häntä kuljetetaan 
sitten hurjaa vauhtia karabinierikasarmista toiseen. 

Hänen täytyi heti saada sellainen vaikutelma, että 
hänen suojelemisensa on edeltäpäin sovittu asia. Tätä 
vaikutelmaa vahvistaa vielä se, että hänet kuljetetaan 
Roomasta Ponzaan, ja sitten hän saa retkillä Ponzasta 
Maddalenaan ja Maddalenasta Gran Sassoon varmuu- 
den siitä, että on tarkoin suunniteltu hänen luovutta- 
mistaan viholliselle. 

Mutta hänellä täytyy myöskin olla varma tunne 
siitä, vaikka hänet onkin täydellisesti eristetty muusta 
maailmasta, että valtakunnanjohtaja Adolf Hitler 
pitää huolen hänen kohtalostaan. Hänen 60-vuotis- 
päiväkseen Göring lähettää hänelle sähkösanoman, 
joka on sanojensa mukaan enemmän kuin toverillinen, 
joka on veljellinen. Myöhemmin valtakunnanjohtaja 
lähettää hänelle Nietzschen teosten kauniit kappaleet. 

Pakollisen vankeutensa yksinäisyydessä on Mussolini 
tällä tavoin tullut tietämään, että sanalla »uskollisuus» 
on syvä merkitys, voitaisiin sanoa ikuinen merkitys 
saksalaisen sielussa, ja että se kokonaisuudessaan ja 
yksityiskohdissaan kuvastaa saksalaisten henkistä 
maailmaa. Hänen täytyy olla vakuuttunut siitä, että 
hän on saava siitä todistuksen. 


Valtakunnan johtaja puhuu Saksan kansalle ja maail- 
malle. 

Duce ei ole vankeudessaan tuntenut turhaan saksa- 
laisen uskollisuutta sekä valtakunnanjohtajan Adolf 
Hitlerin toverillista ja inhimillistä ystävyyttä. Syys- 
kuun 10. päivänä puhuu Hitler johtajan päämajasta 
Saksan kansalle ja samalla myös maailmalle. Hän joh- 
dattaa kerran vielä elävästi mieleen kolmisopimus- 
valtain aseveljeyden taistelussa Euroopan uuden jär- 
"jestyksen puolesta ja sen avun, jonka Saksa on antanut 
Italian kansalle sen oikeudenmukaisesti vaatiessa itsel- 
leen paikkaa uudessa Euroopassa. Jokaiselle, joka on 
halukas näkemään tässä puheessa jotakin enemmän 

kuin taktillisen tempun, ovat hänen ystävälleen Mus- 
solinille osoittamansa sanat esimerkki inhimillisestä 
uskollisuudesta ja kiintymyksestä mieheen, joka on 
saanut aikaan suuria ja palvellut kansaansa uhraten 
parhaimmat voimansa. Adolf Hitler puhui tähän 
tapaan: 

yMutta Saksan valtakunta ja minä sen johtajana 
saatoimme omaksua tämän asenteen vain tietäen sen 
tosiasian, että Italian kansan johdossa oli yksi huo- 
mattavimpia miehiä, joita uudempi aika on synnyttä- 
nyt, Italian maakamaran suurin poika antiikin maail- 
man luhistumisesta lähtien. Hänen ehdoton uskolli- 
suutensa antoi yhteiselle liitolle menestyksellisen jat- 
kumisen edellytykset. Hänen kukistumisensa, hänelle 
aiheutetut kunniattomat loukkaukset Italian kansan 
tulevat sukupolvet tuntevat kerran mitä suurimmaksi 
häpeäksi. 

Mutta viimeisenä, ratkaisevana syynä tähän jo 
kauan sitten päätettyyn vallankaappaukseen oli Ducen 
vaatimus lisättyjen valtuuksien myöntämisestä hä- 
nelle sodan menestyksellistä jatkamista varten. Niiden 

piti palvella sodankäynnin julkisia ja salaisia sabotoijia 
vastaan, yhteiskunnallisen oikeudenmukaisuuden ja sa- 
malla Italian kansanruumiin vastustuskyvyn taantu- 
muksellisia vihollisia vastaan kohdistettuja ankaram- 
pia toimenpiteitä. Mussolini tahtoi vielä viimeisellä 
minuutilla saada syrjäytetyksi Italian kansan sala- 
kavalat viholliset sen taistellessa olemassaolostaan ja 
turvata siten Italian tulevaisuuden. Ymmärrettävää 

on suru, joka minut valtasi sen historiassa ainutlaatui- 
sen vääryyden johdosta, joka on tehty tälle miehelle, 
hänen osakseen tulleen arvottoman kohtelun johdosta, 
mikä nyt on syössyt hänet, joka yli 20 vuoden ajan 
eli tuntien huolta vain kansastaan, alas tavallisen ri- 
koksentekijän tasolle. 

Minä olin ja olen onnellinen saadessani sanoa tätä 
suurta ja uskollista miestä ystäväkseni. Sitä paitsi 
minä en ole oppinut vaihtamaan mielipiteitäni tarpeen . 
mukaan tapauksesta toiseen enkä edes kieltämään 
niitä. Minä luulen, että monista päinvastaisista käsi- 
tyksistä huolimatta uskollisuudella on myöskin kan- 
sojen elämässä, aivan samoin kuin yksityisten ihmisten- 
kin, korvaamaton arvo, jota ilman inhimillisen yhteis- 
kunnan täytyy ruveta horjumaan ja sen laitosten men- 
nä pirstoiksi ennemmin tai myöhemmin.» 


Vapautus vuorisitovankilasta. 

Ilmatiedustelijain ja tähystäjäin avulla ovat valta- 
kunnanjohtajan tehtävään määräämät miehet voineet 
päästä jossakin määrin selville paikallisista olosuh- 
teista. Syyskuun 12. päivä määrätään vapauttamis- 
työn suorittamispäiväksi. Lentokoneiden moottorit 
ulvovat lentokentällä, jossa Waffen SS:n, turvallisuus- 
palvelun ja laskuvarjojoukkojen miehet seisovat val- 
miina toimintaan. Kello 13 miehet istuvat koneissa 
toisiinsa puristautuneina. Lentokoneet lähtevät hi- 
taasti liikkeelle, yhä nopeammaksi käy moottorien 
ulvonta, ja pian koneet ovat irti maasta. Silmäys taak- 

sepäin kentälle. Juuri lähdön hetkellä ulvovat häly- 
tyssireenit laskupaikan yläpuolella. Pommeja näyttää 
tosiaankin putoavan. Mutta kaikki koneet ovat jo 
ilmassa eivätkä amerikkalaiset ja englantilaiset enää 
voi estää niitä toimimasta, he ovat tulleet liian myö- 
hään. Kaikki ajatukset kohdistuvat tulevaan tehtä- 
vään. Siitä huolimatta miehet nauttivat kaikilla ais- 
timillaan tästä ihanasta lennosta, joka vie heidät yhä 
syvemmälle Abruzzien villiin, rotkoja täynnä olevaan 
vuoristomaailmaan. Vain muutama minuutti vielä, ja 
sitten heidän täytyy jo olla kohteensa yläpuolella. 
Tuolla näkyykin jo Agvila, Gran Sasson mahtavan 
vuorenhuipun varjossa oleva kaupunki. On jonkin 
"verran jännittävää, aistimet ovat herkän valppaina. 
Tuntuu samalta kuin ennen iskujoukon hyökkäystä, 
ennen viimeistä hypähdystä ja syöksyä vastustajan 
kimppuun. > Nyt se tapahtuu. 

Täydessä komeudessaan on Gran Sasso heidän edes- 
sään. Äkkiä on päämäärä näkyvissä. He näkevät 
hotellin ja kaiken muunkin tarkalleen sellaisena kuin 
heille on kuvattu. Johtaja painaa koneensa jyrkästi 
alaspäin, vielä näyttää kaikki sangen pieneltä, varsin- 
kin tasanne, jolle heidän pitää laskeutua. Kammotta- 
via ovat jyrkänteet hotellin ympärillä. Sekunneissa 
tapahtuu kaikki, ja kuitenkin vapauttajat ehtivät huo- 
mioida niin paljon vaikutelmia. He ovat jo jokseenkin 
lähellä, koneet kiertävät vielä yhden kaarron. Alhaalla 
juoksee miehiä. Nyt on heidän hetkensä tullut. Hei- 
dän edessään on pieni, kupera vuorentasanne. Sinne 

heidän on siis laskeuduttava. Jos he saavat kiinni 
tasanteen keskikohdasta, täytyy sen onnistua. Oikeal- 
la se tosin päättyy melkein pystysuorasti kuiluun. 
Vasemmalla on jyrkkä, mutta ei syvä kuoppa. Nyt 
on pidettävä kiinni! Ulos — salamannopeasti ulos! 
Siitä riippuu kaikki. He eivät voi päästä tarkalleen 
selville asemasta, mutta kaikki näyttää rauhalliselta. 
Irti, heidän täytyy päästä lähemmäksi. Alapuolella 
on noin 10 metriä syvä laskeuma ja sitten toisella 


puolella jälleen nousu. 


Ensimmäiset vapauttajat pääsevät vuoristovankilaan. 

Kello 14.10 pääsee SS-Hauptsturmfährer Skorzeny 
ensimmäisenä vuoren huipulle mukanaan aluksi vain 
kolmen miehen ryhmä, hänen lentokoneensa tehtyä 
4500 metrin korkeudesta syöksyn muutaman sadan 
metrin päähän kohteesta. Miten vaikeata on laskeutua 
tähän rotkoiseen maastoon, selviää siitä, että tasanne, 
jolla vankila sijaitsee, on vain muutaman sadan neliö- 
metrin laajuinen ja päättyy sitten jyrkästi kuiluihin. 

Sillä aikaa, kun hänen miehensä maahan laskeutu- 
misen jälkeen heti vievät konekiväärin talon eteen 
asemaan kiihtyneinä sekaisin juoksentelevia karabi- 
niereja vastaan, tunkeutuvat SS-Hauptsturmfährer ja 
kaksi hänen miestään konepistoolit kädessä aluksi ra- 
kennuksen kellarikäytävään, mikä vie, niin kuin pian 
selviää, radiosuojaan. Muutamin pistoolin perällä 
annetuin iskuin on radioasema tuhottu. 

Kun talon sisälle tunkeutuminen on tätä tietä mah- 

doton, rientää ryhmä takaisin ulkoilmaan etsien uutta 
sisäänkäytävää. Tällä välin on laskuvarjojääkärien 
komppanianpäällikkö, eräs yliluutnantti, laskeutunut 
alas mukanaan uusia vahvistusryhmiä ja raskaita 
aseita. Heillä on olemassa vain yksi keino: suoraan 
hotellin kimppuun. Karabinierit seisovat heidän edes- 
sään aivan tolkuttomina kiväärit selässä, ensimmäl- 
sen ryhmän yllättäminä ja lamauttamina. Ja kun 
he vihdoin ajattelevat vastarintaa, silloin ovat ratkai- 
sevat sekunnit jo menneet ja saksalaiset sotilaat käy- 
neet suorastaan heidän kimppuunsa. 


yDuce, varokaa. pois ikkunasta!» 

Miestensä olkapäiltä SS-Hauptsturmfährer Skorzeny 
nousee kolme metriä korkealle ulkonemalle, hyppää 
muurin ylitse ja näkee äkkiä olevansa talon pääkäy- 
tävän edessä, jota karabinierit konekivääreineen var- 
tioivat. Konepistoolit ampumavalmiina Hauptsturm- 
fährer ja hänen miehensä huutavat karabiniereille: 
yKädet ylösty Säikähdyksissään ja hämmentyneinä 
nämä noudattavat vaatimusta. Samassa silmänräpäyk- 
sessä Hauptsturmfährer näkee eräässä toisen kerroksen 
ikkunassa Ducen hahmon. Hän huutaa Ducelle: 
yDuce, varokaa, pois ikkunasta!» Samalla hetkellä on 
eräässä sen yläpuolella olevan kerroksen ikkunassa 
näyttäytynyt muuan karabinierien everstiluutnantti, 
joka on vartioston päällikkö, niin kuin myöhemmin 
selviää. | SS-Hauptsturmfährer suuntaa viipymättä 
konepistoolinsa häntä kohti ja huutaa hänelle: »Kädet 

Laskuvarjojääkärit Gran Sasson vuorella. 


ylös» Karabinieri-upseeri nostaa heti paikalla kätensä 
ja huutaa: yvÄlkää ampuko! Älkää ampuko/» 

Ducen näyttäytyminen ikkunassa on saattanut 
Hauptsturmfährerin siihen onnelliseen asemaan, että 
hän nyt tarkalleen tietää vangitun Ducen olinpaikan. 
Kun tällä välin on saapunut uusia vahvistuksia, syök- 
syy hän muutamien miesten kera, potkaisten samalla 
italialaisten ampumavalmiit konekiväärit syrjään, ta- 
loon ja portaita ylös, kiskaisee Ducen huoneeseen vie- 
vän oven auki ja näkee äkkiä seisovansa vastapäätä 
Ducea, jota huoneessaankin vartioi kaksi Italian salai- 
sen poliisin virkamiestä. SS-miehet toimittavat mo- 
lemmat vartijat väkivaltaisesti pois huoneesta. Haupt- 
sturmföährer rientää ikkunaan ja huutaa rakennuksen 

edessä ampuma-asennossa oleville miehilleen uusia 
määräyksiä. 

Sen jälkeen hän ilmoittautuu Ducelle: »Duce! Joh- 
taja on lähettänyt minut vapauttamaan teitä! Te 
olette nyt minun suojeluksessani. Toivon kaiken on- 
nistuneen!y Sanaakaan sanomatta Duce astuu hänen 
luokseen ja syleilee häntä syvästi liikuttuneena. Sitten 
hän sanoo: »Olen aavistanut tätä enkä ole milloinkaan 
epäillyt, että Johtaja on tekevä kaikkensa saadakseen 
minut jälleen ulos täältä!» 

*SS-Hauptsturmfährer jättää nyt Ducen kahden SS- 
johtajansa suojelukseen ja antaa uusia määräyksiä 
talon varmistamisesta ja lähtövalmisteluista. Sillä 
aikaa, kun Duce tekee huoneessaan lähtövalmistuksia, 
Hauptsturmfährer antaa karabinierikomentajalle käs- 
kyn, että italialaisen vartiomiehistön on keräydyttävä 
rakennuksen ruokasaliin. Hän ilmoittaa lisäksi ko- 
mentajalle, että köysiradan päässä, laaksossa olevalla 

"asemalla on valmiina saksalainen laskuvarjojääkäri- 
pataljoona. Sitten pannaan radiopuhelinyhteys jälleen 
kuntoon laaksossa olevien laskuvarjojääkärien luokse, - 
jotka ovat tällä välin miehittäneet laaksoaseman. 


Miksi ei laukaustakaan ammuttu? 

Näin ovat suurin piirtein tunnettuja pelastajien 
lähdön ja Ducen vapauttamisen välillä sattuneet ta- 
pahtumat. Selvitettäväksi jää kysymys, miksi yli- 
voimainen vartiosto ei ampunut laukaustakaan, vaan 
alistui saksalaisten käskyihin. 

Ratkaiseva merkitys on kai yllätyksellä. Lento- 
koneet tulivat pilviverhon lävitse syöksylennossa. Li- 
säksi ovat vaikuttaneet tarmokas toiminta ja miesten 
rautaiset hermot, heidän ollessaan joka hetki tilanteen 
herroina, suojatessaan toisiaan ja toimiessaan vaikeim- 
missakin tilanteissa ilman käskyä, henkilökohtaisen 
päätöksensä mukaan siten kuin jokainen silmänräpäys 
vaati. Näinkin saattoi tapahtua, että Ducen päästyä 
vapaaksi ja komennuskunnan vetäytyessä takaisin 
karahbinierivartioston komentaja tulee juosten kädes- 
sään punaviiniä sisältävä lasi, tekee asennon SS-Haupt- 
sturmfährer Skorzenyn edessä ja ojentaa hänelle juo- 
man sanoen: »Voittajalle!» 

Mussolini on syyskuun 18. päivänä Italian kansalle 
pitämässään puheessa tulkinnut asian näin: 

»Minua vartioimassa olleet vartiot ymmärsivät asian: 
ainoatakaan laukausta ei ammuttu. Sitä kesti koko- 
naista viisi minuuttia. Tämä yritys, joka on esimerkki 
saksalaisten järjestelykyvystä, aloiterikkaudesta ja 
tarmokkuudesta, jää sodan historiassa muistettavaksi 
tapahtumaksi. Ajan mukana siitä syntyy taru.» 

He kaikki, lentokoneen ohjaajista lähtien, jotka vas- 
toin yksinkertaisintakin turvallisuuskäskyä syöksyivät 
maata kohti, aina konekiväärien ääressä oleviin mie- 
hiin saakka, ovat voittaneet Gran Sasson taistelun. 
Mitä he ovat suorittaneet, sen toteaa historian edessä 
myöhempi aika, joka kerran tekee sodasta tilitaseen. 

Fieseler-Storchilla vapauteen. 

Vuoren huipulle, sille muutamia metrejä käsittävälle 
tasaiselle alalle, jonka laskuvarjojääkärit ja SS-miehet 
ovat tällä välin puhdistaneet kivistä, laskeutuu puolen 
tunnin kuluttua ensimmäisten saksalaisten ilmestymi- 
sestä Fieseler-Storch-lentokone mitä vaikeimmissa olo- 
suhteissa. Muuta varmaa mahdollisuutta Ducen lopul- 
liseen turvaan toimittamiseen ei ole olemassa. Tällä 
välin ovat tehtävään määrätyt laskuvarjo- ja SS- 
miehet saaneet tietää, että yritystä ei ole tehty tur- 
haan. Kaikki odottavat sitä suurta hetkeä, jolloin 
he saavat nähdä vapautetun Ducen. Jokaiselle mie- 
helle ystävällisesti hymyillen ja kuitenkin niin vaka- 
vana hän ilmestyy hotellin ovelle ja astuu muutaman 
askelen eteenpäin. Kukapa ei ymmärtäisi, että miehet, 
jotka ovat uskaltaneet panna henkensä alttiiksi hänen 
vapauttamisekseen, innoissaan ympäröivät hänet, kos- 
ka he tajuavat, että heidän edessään on mies, joka on 
uskaltanut kaikkensa kansansa suuruuden puolesta. 
Koska he tuntevat, että heidän edessään on Johtajan 
ystävä, Johtajan, jonka puolesta he uskaltavat panna 
alttiiksi kaiken, jopa viimeisensäkin, oman henkensä. 
Kaikkein mieluimmin he olisivat onnistuneesta va- 
pauttamisesta innostuneina kantaneet häntä riemu- 
saatossa harteillaan. 

Storch työnnetään valmiiksi lähtöä varten. Duce 
astuu koneeseen seurassaan saattajansa, yrityksen joh- 
taja, Hauptsturmföährer Skorzeny. Ohjaajan, erään 

in päämajassa. 


m Hitler 


ilmavoimien kapteenin suorittama lähtö on mestari- 
suoritus. Lentokoneen täytyy liikkeelle lähtiessään 
hypätä erään ojan ylitse ja sitten pudottautua 500 
metrin syvyiseen kallionrotkoon, kunnes ohjaaja saa 
koneen kokonaan valtaansa ja voi varmasti viedä sen 
Abruzzien rotkolaaksojen halki. Näin voitetaan tämä 
viimeinenkin este Ducen matkalla vapauteen. 

Kuulostaa uskollisuuden korkeaveisulta, kun va- 
pauttamistehtävästä julkaistu Saksan puolustusvoi- 
main erikoistiedonanto ilmoittaa, että tässä yrityk- 
sessä on kolmasosa siihen määrätyistä laskuvarjojää- 
käreistä ja SS-miehistä syöksynyt alas ja joutunut 
kadoksiin. Kuinka monta heistä vielä oli hengissä, 
siitä ei ollut erikoistiedoituksen antamisaikana vielä 
tietoa. 

Valtakunnanjohtaja Adolf Hitler myöntää SS- 
Hauptsturmfährer Skorzenylle palkinnoksi hänen lois- 
tavasta teostaan saksalaisen sotilaan korkean kunnia- 
merkin, Rautaristin ritariristin ja ylentää hänet SS- 
Sturmbannfähreriksi. ; 

Vielä on mainittava miehistön valitseminen tätä 
tehtävää varten. Kahdeksantoista turvallisuuspalve- 
lun ja Waffen-SS:n miehen piti voimakkaamman 
laskuvarjojääkäriyksikön tarmokkaasti tukemana suo- 
rittaa tämä yllättäen. Etuoikeuden antaminen vapaa- 
"ehtoisille oli mahdotonta, koska kaikki ilmoittautuivat. 
Olen siis oikeastaan tehnyt vääryyttä vain niille, joita 
en voinut ottaa mukaani», sanoo Skorzeny ja lisää 
vielä, ettei hän voi erityisesti mainita ainoatakaan 

mukana olleista, olivatpa he sitten SS-johtajia, SS- 
miehiä taikka laskuvarjojääkäreitä, koska he kaikki 
olivat mitä innostuneimmin osallistuneet yritykseen 
sekä suorittaneet sen kylmäverisesti ja huolellisesti. 
Eräs ryhmän varajohtajakaan ei kestänyt lentämistä, 
vaan lentomatkan aikana oksensi useita kertoja, mutta 
maahan laskeuduttaessa hyppäsi kuin riivattu ko- 
neesta ja suoritti esimerkillisellä tavalla tehtävänsä. 


Tapahtumarikas päivä päättyy. 

Muutamina hetkinä on Gran Sasson huipulla koettu 
maailmanhistoriallinen tapaus. Nyt on sinne palannut 
rauha, Duce on turvassa ja matkalla vapauteen. Mie- 
het, jotka ovat henkensä alttiiksi pannen suorittaneet 
vapauttamisen, seisovat ryhmissä. Toiset taasen ovat 
paneutuneet nukkumaan siihen, missä olivat. Mutta 
kaikkien mielessä väikkyy vielä kuluneen päivän kiih- 
ko. He iloitsevat rohkean yrityksensä saavuttamasta 
suuresta menestyksestä ja kertovat toisilleen elämyk- 
siään. Eräs SS-mies kertoo: »Minä syöksyin esiin, 
silloin näin ikkunassa Ducen kasvot, hän viittasi käsi 
koholla ja tervehti. Olin niin iloinen ja innoissani, etten 
tiedä muusta enää mitään!y 

Miksi ei vahvasta vartiosta huolimatta ammuttu. 

- laukaustakaan, se selviää erään karabinierin kuvauk- 
sesta: yNäimme lentokoneiden tulevan. Uteliaina kat- 
selimme näkyä, mutta meillä ei ollut kaukaisintakaan 
aavistusta, että se koski meitä. Emme milloinkaan 
olleet pitäneet mahdollisena, että voitaisiin laskeutua 

tälle pienelle epätasaiselle tasanteelle. Sitten minä ja 
muut luulimme englantilaisten tai amerikkalaisten tu- 
levan. Jotkut meistä jopa viittoilivatkin, kun ensim- 
mäiset miehet aseet koholla syöksyivät luoksemme. 
Kun me havaitsimme heidät saksalaisiksi, silloin emme 
vielä olleet toipuneet ällityksestämme, vastarintaan 
ryhtyminen oli liian myöhäistä!) 

Ja sitten laskuvarjojääkärit laskevat suoritetun teh- 
tävän jälkeen köysiradalla, joka on vahingoittumatto- 
mana joutunut heidän käsiinsä, uudella tavalla maata 
kohti. Ihmetellen he voivat kerran vielä joutilaina 
ihailla tuota lumoavaa vuoristomaailmaa sekä sen 
alituisesti vaihtuvia kuvia ja näköaloja. Sitten katoaa 
tuo romanttisen maiseman kuva, joka on ollut maail- 
manhistoriallisen tapahtuman taustana. 


Erikoistiedoitus kulkee ilmojen halki. 

Niiden Mussolinin kohtalosta esitettyjen arvailujen 
sekaan, jotka kiertävät kaikissa maailman lehdissä, 
iskee pommin tavoin Saksan yleisradiossa luettu Joh- 
tajan päämajan erikoistiedonanto: 

Saksalaiset laskuvarjojoukot sekä turvallisuuspal- 
velun ja Waffen SS:n miehet tekivät tänään yrityksen 
vapauttaakseen Ducen vankeudesta, jossa kavaltaja- 
ryhmä oli häntä pitänyt. Äkkiyllätys onnistui. Il 
Duce on vapaana. Badoglion hallituksen sopima Mus- 
solinin luovuttaminen angloamerikkalaisille on näin 


tehty tyhjäksi!» 

»Arribay-lehden uutisikkunan edessä Madridissa tun- 
geskelee väkeä. Kiihtyneinä ihmiset lukevat erikois- 
tiedonantoa ja lehden siihen liittämää selitystä. Hei- 
dän joukossaan on myöskin Pedro Sanchez. Espanjan 
kansan vapaussodassa bolshevistista alamaailmaa vas- 
taan hän on taistellut rinnan avuksi rientäneiden sak- 
- salaisten toverien kanssa. Hänen mielestään on »Ar- 
riba»-lehden selitys kirjoitettu kuin hänen omasta sydä- 
mestään. Hän lukee sen ääneen: 

)yEnsimmäisen kerran historian aikana on kaksi val- 
tiomiestä osoittanut toisilleen samanlaista uskolli- 
suutta kuin yksinkertaiset sotilaat niin usein tekevät 
taistelukentällä. Vieläkin huomiota herättävämpi kuin 
itse teko on sen kaikkien ihmisten rinnassa herättämä 
syvä liikutus. Sillä siellä, missä kaikki näyttää olevan 
alistettuna poliittisten ja sotilaallisten etujen alle, on 
puhtaasti inhimillinen äkkiä saanut epäitsekkään tove- 
ruuden muodossa ihmeellisen kruunauksen. Kahden 
valtiomiehen pitkissä ja kohtalokkaissa keskusteluissa 
muotoutunut inhimillinen vastuunyhteys on kohonnut 
kuluneiden kuukausien sotilaallisten tapahtumain ylä- 
puolelle. Adolf Hitler ei ole Italian antautumisen tuot- 
tamasta pettymyksestä huolimatta hetkeksikään kiel- 
tänyt Benito Mussolinilta tunnustustaan. Mitä Roo- 
massa unohdettiin, se säilyi muistissa Alppien toisella 
puolella, koska Duce oli uhrannut isänmaalle kaiken, 
myöskin poikansa.» 

Innostumaan altis espanjalaisen sielu antaa muitakin 

| todistuksia uhrivalmiista hyväksymisestään. »Infor- 

macionesy-nimisen tunnetun sanomalehden johtajan 
luokse tulee pian tiedon saavuttua eräs hänen työnteki- 
jänsä ja ilmoittaa: 

»Don Viktor! Olin säästänyt 500 pesetaa ostaakseni 
itselleni puvun. Mutta nyt tahtoisin mielelläni antaa 
ne jollekulle saksalaiselle äidille, joka on menettänyt 
poikansa Ducen pelastamisessa.» 

Koulunuoriso valtaa, niin kuin isät sanomalehdissä 
kertovat, maanantaina aamupäivällä vanhempiensa 
yksityispuhelimet ilmoittaakseen tämän ilosanoman 
koulutovereilleen. Sellaisessa maassa kuin Espanjassa, 
missä kunnia, ystävyys ja uskollisuus ovat aina kuu- 
luneet miehen suurimpiin hyveisiin, on tämä teko en- 
tistäkin enemmän lujittanut häviämätöntä vastuun- 
yhteyttä Saksan kohtalojen kanssa. 

Ja samalla tavalla kuin Espanjassa lausuvat ajatuk- 
sensa monet muutkin puolueettomat sanomalehdet ja 
tähdentävät mitä voimakkaimmin Hitlerin uskollisuu- 
den osoitusta Mussolinia kohtaan. Vieläpä sellainenkin 
lehti kuin yGöteborgs Handels- och Sjöfartstidningy, 
jota ei juuri voida syyttää saksalaisystävällisestä asen- 
noitumisesta, näkee Mussolinin vapauttamisessa Sak- 
san saavuttaman voiton. »Saksalaiset toimivaty, näin 
tämä lehti kirjoittaa sananmukaisesti, »sellaisella tar- 
molla ja nopeudella, jota ei ole liittoutuneiden puolelta 
löydettävissä.» : 

Turkkilainen lehti yTasviri Efkiary» sanoo vapautta- 
mistyön johdosta: 

»Samalla tavalla kuin Mussolinin ero on myöskin 

* hänen vapauttamisensa, jonka saksalaiset suorittivat 
niin mestarillisesti, että se on suurten amerikkalaisten 
elokuvien arvoinen, saanut maailman hämmästymään. 
Ei vain sankarityönä, vaan myöskin poliittisessa suh- 
teessa se on suuri teko. Niin kuin me aikanaan huo- 
mautimme, ei fascismi, joka on 21 vuoden aikana 
antanut Italian kansalle paljon hyvää, voinut hävitä 
olemattomiin 24 tunnin kuluessa. Jos pitää paikkansa 
huhu, jonka mukaan Mussolini jälleen ottaa vallan 
käsiinsä, on hänen vaikutuksensa oleva suuri, varsinkin 
kun saksalaiset ovat herroina Keski- ja Pohjois-Ita- 
liassa ja heillä on hallussaan Rooman radio samoin 
kuin iso joukko Italian sanomalehtiä. Tämä vaikutus 
voi saattaa liittoutuneiden hyökkäyksen Italiaan vai- 
keaan asemaan ja tehdä sen heille kalliiksi.» 

Argentiinankin lehdissä Ducen dramaattista va- 
pauttamista juhlitaan rohkeana ja miehekkäänä teko- 
na keskellä juonittelujen ja petoksen maailmaa. Koko 
sivun ylitse ulottuvissa suurissa otsakkeissa julistetaan, 
että »Hitler on pitänyt sanansa). 

Että akselivaltain ja niiden kanssa ystävyyssuhtees- 
sa taikka liitossa olevien valtioiden koko lehdistö juhlii 
tapahtumaa nykyisen ' sodan suurimpana poliittisena 
ja inhimillisenä tekona, sitä voidaan pitää itsestään 
selvänä asiana. 


Mustapaitain innostuneita mielenosoituksia Italiassa. 
Tieto Mussolinin vapauttamisesta ja Badoglion hal- 
lituksen kukistumisesta synnyttää Italiassa välittö- 

mästi mustapaitain mielenosoituksia. He, joiden täy- 
tyi vallankaappauksen tapahduttua yhtäkkiä taipua 
väkivallan edessä, hallitsevat jälleen niin kuin tämän 
liikkeen taistelupäivinäkin katuja, panevat toimeen 
mielenosoituksia ja antavat Ducelleen innostuneita 
uskollisuuden lupauksia. Poliittinen asema on muut- 
tunut kuin yhdellä iskulla. Jo samana päivänä perus- 
tetaan fascistipuolue uudelleen Genovassa; monet muut 
kaupungit seuraavat esimerkkiä. Fascistit liittyvät 
jälleen yhteen ja ottavat käsiinsä valtiollisen elämän 
johdon. 

Ja samoin kuin kotimaassa, samoin aloittavat fas- 
| cistipuolueen ulkomaanryhmätkin jälleen työnsä. Alan- 
komaissa asuville italialaisille antamassaan julistuk- 
sessa maan fascistiryhmä ilmoittaa sen uudelleen perus- 
tamisesta Alankomaissa. Brysselissä sijaitsevassa ita- 
lialaisten talossa vietetään riemujuhla Ducen onnel- 
lisen vapauttamisen johdosta. Samanlaisia juhlia vie- 
tetään kaikissa Belgian isommissa kaupungeissa. Kaik- 
kialla keräytyvät vanhat puoluetoverit jälleen Ducen 
ympärille, valmiina tasoittamaan kärsityn tappion 
vieläkin suuremmin panoksin kuin näihin asti. 


Ja mitä sanovat liittoutuneet? 

Mutta Englannin ja Amerikan lehdissä voittaa suut- 
tumus Italian asiain kehittymiseen yhä enemmän alaa. 
Mussolinin rohkea vapauttaminen on vielä lisännyt 
järkiintymistä ja harmia. Tavallinen yksinkertainen 
mies pohdiskelee tapahtumaa samaten kuin lehdetkin 

antavat sille tilaa. Kun »Daily Herald» sanoo Mussoli- 
nin vapauttamista »harmilliseksi tapahtumaksi» sekä 
syyttää englantilaisia ja amerikkalaisia ytörkeästä huo- 
limattomuudesta», menee Daily Maily vieläkin pitem- 
mälle kirjoittaessaan näin: »On väärin koettaa esittää 
Mussolinin pelastamista merkityksettömäksi ja pitää 
sitä koomillisena välikohtauksena. Meidän kannaltam- 
me katsoen on kehitykseen todellakin suhtauduttava 
vakavasti. Se osoittaa, että saksalaiset reagoivat tar- 
mokkaasti Italian tilanteeseen ja että Hitler ei ole 
suinkaan valmis luopumaan akselin eduista ja ideolo- 
giasta tässä maassa. Saksalaiset ovat toisin sanoen 
näyttäneet yhä vieläkin pystyvänsä nopeaan toimin- 
taan, joka aikoinaan lamautti Euroopan ja joka nytkin 
on kilpailun arvoinen.» 

- Lontoon radio sanoo eräässä selostuksessaan saksa- 
laisten suorittamaa Mussolinin vapauttamista »yh- 
deksi nykyajan vaikuttavimmaksi yritykseksi». Siitä 
päivästä lähtien, jolloin saksalaiset saivat muun maail- 
man keralla tietää Badoglion hallituksen allekirjoitta- 
neen aseleposopimuksen, ovat saksalaiset iskeneet 
salamannopeasti ja saksalaisille luonteenomaisen perin- 
pohjaisesti. 

Ja kun »Exchange Telegraph» ilmoittaa, että Lon- 
toon viralliset piirit siirtävät syyn yksinomaan Ba- 
doglion hallitukselle, koska Mussolini oli uskottu sille 
»varmaan säilöön» siihen saakka, kunnes hänet sopi- 
muksen mukaisesti luovutettaisiin englantilaisille ja 
amerikkalaisille, on tämä vielä kerran todistuksena 

Badoglion hallituksen petollisesta ja halpamaisesta 
käyttäytymisestä miestä kohtaan, jota Italia saa kiit- 
tää suuruudestaan ja kiistattomasta paikastaan histo- 
riassa. . 


Myttyyn menneitä anglo-amerikkalaisia kiihotussuunni- 
telmia. 

Muita tämä ilmoitus vahvistaa todeksi myös jo 
kerran mainitun englantilaisten ja amer.ikalaisten 
aikomuksen ryhtyä teatraalisin elein vistumaan kärä- 
jiä» Mussolinin kanssa. Lissabonin anglo-amerikkalai- 
sista piireistä on ilmoitettu, että saksalaiset ennättivät 
yllättävällä vapauttamisellaan 24 tuntia englantilais- 
ten ja amerikkalaisten edelle. Näin he olivat särkeneet 
kaikki anglo-amerikkalaisten suunnitelmat. Aikomuk- 
sena oli ollut viedä Mussolini Washingtoniin, missä 
Churchill ja Roosevelt odottivat häntä. Vain tämän 
takia oli Churchill silloin vielä oleskellut Washingto- 
nissa. 

Roosevelt tahtoi käyttää Mussolinin kuljettamista 
Yhdysvaltoihin suuren kiihotushälinän aikaansaami- 
seksi ensi vuonna toimitettavaa presidentinvaalia var- 
ten. Hän oli pannut tätä tarkoitusta varten liikkeelle 
jo koko Amerikan propagandakoneiston. Eisenhowe- 
rin luokse oli jo saapunut elokuvaajia, sanomalehti- 
valokuvaajia ja -kirjeenvaihtajia voidakseen Musso- 
linin luovuttamisen ensimmäisestä hetkestä lähtien 
ottaa sanoin ja kuvin tarkoin talteen kaikki tapahtu- 
mat ja tarjota Pohjois-Amerikan yleisölle vertaansa 

vailla olevan näytelmän. Yhdysvaltain sotatiedoitus- 
laitoksen johtajalle Elmer Davisille oli annettu ohjeet 
vastaaviin valmistaviin toimenpiteisiin ryhtymisestä 
Yhdysvalloissa. jotta mahdollisimman suuri osa Poh- 
jois-Amerikan yleisöä voisi ottaa osaa kaikkeen, mitä 
Amerikan kamaralla tapahtuisi Mussolinin sinne saa- 
pumisen jälkeen. 


Jälleen yhteinen taistelu voittoon asti. 

Vähän aikaa vapauttamisensa jälkeen Il Duce puhuu 
radiossa Italian kansalle ja samalla koko maailmalle. 
Tämä puhe on sellaisen miehen syytös, johon kuningas- 
huoneen valapattoisuus ja Badoglion hallituksen hal- 
pamainen petos on syvästi koskenut. Mutta hänelle 
antaa rohkeutta uudelleen kohottaa kansansa poliit- 
tisesti se syvä kiitollisuudentunne, joka liikuttaa hänen 
mieltään Saksan valtakunnanjohtajan osoittaman us- 
kollisuuden johdosta. Rinta rinnan nämä kaksi miestä, 
jotka ovat antaneet kansoilleen uuden elämäntunnon 
ja poliittisen nousun, ryhtyvät jälleen jatkamaan tais- 
telua neuvostovenäläisen bolshevismin ja englantilais- 
amerikkalaisen plutokratian hävittäviä voimia vas- 
taan. Rinta rinnan kumpaisenkin kansan sotilaat käy- 
vät jälleen taisteluun yksimielisen Euroopan ja pa- 
remman ja onnellisemman tulevaisuuden puolesta. 
Kuningashuoneen ja Badoglion petoksen Italian kan- 
salle tuottaman häpeän pyyhkii pois jokaisen kunnon 
italialaisen äärimmäiseen asti menevä voimanponnis- 
tus. 

